53. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 111901/388/95 της 10/24 Φεβρ.  1981 (ΦΕΚ Β΄ 113) Περί χαρακτηρισμού οχημάτων τύπου ARO M461 ως αγροτικών μηχανημάτων πολλαπλής χρήσεως. Έχοντας υπόψη: 1.Το άρθρ. 84 παρ. 2 του Νόμ. 614/77 «περί κυρώσεως του Κώδικος Οδικής Κυκλοφορίας», με το οποίο προβλέπεται ότι ο καθορισμός των όρων και προϋποθέσεων της εγκρίσεως των τύπων των γεωργικών μηχανημάτων θα γίνεται με απόφαση του Υπουργού Γεωργίας. 2.Την 411134/9.11.79 κοινή απόφαση των Πρωθυπουργού και Υπουργού Γεωργίας για την ανάθεση ασκήσεως αρμοδιοτήτων στους Υφυπουργούς Γεωργίας. 3.Την 129978/1968/609/16.6.79 απόφασή μας «περί Αγροτικών Μηχανημάτων πολλαπλής χρήσεως». 4.Την 45892/2511/553/11.5.74 Υπ. Απόφαση «περί καθορισμού των δικαιολογητικών απογραφής γεωργικών μηχανημάτων». 5.Την από 19.12.80 έκθεση της Εποπτείας Ε.Β. Λαρίσης περί των τεχνικών χαρακτηριστικών οχήματος τύπου ARO M-461, εργοστασίου κατασκευής UZINA MECANICA MUSCEL από την οποία προκύπτει ότι το όχημα αυτό δεν παρεκκλίνει των τιθεμένων προδιαγραφών για τα αγροτικά μηχανήματα πολλαπλής χρήσεως. 6.Αιτήματα αγροτών που ζητούν να προμηθευθούν από το εξωτερικό ή εσωτερικό (ΟΔΔΥ κλπ.) τέτοια οχήματα και να τα χρησιμοποιούν ως αγροτικά μηχανήματα πολλαπλής χρήσεως, αποφασίζουμε: 1.Εντάσσουμε τα αυτοκινούμενα οχήματα τύπου ARO M-461 κατασκευής εργοστασίου UZINA MECANICA MUSCEL, στην κατηγορία των αγροτικών μηχανημάτων πολλαπλής χρήσεως. Για την έγκριση κυκλοφορίας των ανωτέρω τύπων από εισαγωγείς θα ακολουθείται η διαδικασία που προβλέπεται από την 125397/990/340/27.3.79 απόφασή μας. 2.Ειδικότερα για τα αγροτικά μηχανήματα του ανωτέρω τύπου που θα εισάγονται από μεμονωμένους αγρότες ή θα αγοράζονται στο εσωτερικό για δική τους χρήση, θα απαγορεύεται η εκποίησή τους για χρονικό διάστημα 4 ετών, εκτός ειδικών περι Σελ. 332,210 Τεύχος 768 - Σελ. 40 πτώσεων (θάνατος, αλλαγή επαγγέλματος) τις οποίες θα κρίνει η Υπηρεσία για την αναγκαιότητα εκποιήσεως σε διάστημα μικρότερο της τετραετίας. Η απογραφή και η χορήγηση αδειών κυκλοφορίας των οχημάτων αυτών στην προκειμένη περίπτωση θα γίνεται από τις Περ/κές Μονάδες μας με την υποβολή από τον ενδιαφερόμενο των αποδεικτικών στοιχείων αγοράς ή εισαγωγής του μηχανήματος, υπευθύνου δηλώσεως απογραφής και νομίμου κατοχής και αφού ελεγχθούν από την αρμοδία επιτροπή της ενεργούσης την απογραφή μονάδος για την συμφωνία τους με τους όρους και προϋποθέσεις της 129978/1968/609/16.6.79 αποφάσεώς μας «περί αγροτικών μηχανημάτων πολλαπλής χρήσεως». Τα καινούρια εισαγόμενα μηχανήματα από μεμονωμένους αγρότες πρέπει να συνοδεύονται από PROSPECTUS του εργοστασίου κατασκευής. 3.Τα ανωτέρω οχήματα θα φέρουν απαραιτήτως δυναμοδότη, κιβωτάμαξα ανοικτού τύπου, χωρίς μόνιμα καθίσματα και δυνατότητα προσαρμογής συστήματος υδραυλικής αναρτήσεως δια τριών σημείων για την ανάρτηση καλλιεργητικών εργαλείων (άροτρα, φρέζες κλπ.). 